Source: http://www.mnszentlaszlozaszloalj.info/content/felmentett%C3%A9k-budah%C3%A1zyt
Timestamp: 2013-12-06 11:18:21
Document Index: 17929530

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'bíróság ', 'bíróság ']

Felmentették Budaházyt | Szent László Zászlóalj
2012, június 26 - 19:45 | Ottó
A Kúria kedden a korábbi jogerős elmarasztaló ítéletet megváltoztatva felmentette Budaházy Györgyöt az alkotmányos rend erőszakos megdöntése előkészületének vádja alól, mert nem követett el bűncselekményt.
A Kúria kedden kihirdetett ítéletében - helyt adva Szikinger István ügyvéd beadványának - megváltoztatta a korábbi elmarasztaló határozatokat, és felmentette a vádlottat, mert álláspontja szerint nem követett el bűncselekményt. Kónya István, az eljáró tanács elnöke, a Kúria büntetőkollégiumának vezetője szóbeli indoklásában kiemelte, hogy a vád tárgyává tett magatartás, a vádlott közzétett írásai nem alkalmasak bűncselekmény megállapítására. A vádlott helytállóan hivatkozott arra, hogy amikor a korábban eljárt bíróságok "összegezték" írásait, és következtetéseket vontak le belőlük, az már nem az ő írása, "az már valami más". A cselekmények elbírálásakor azt kellett vizsgálni, hogy Budaházy írásai, agitációja mennyire irányult közvetlenül Magyarország alkotmányos rendjének erőszakos megváltoztatására - mondta a bírói tanács elnöke.
"Győzelem!" - kiáltotta az ítélethirdetést követően a tárgyalóteremből kilépő Budaházy György, akit megtapsolt és éljenzett maroknyi híve a Kúria folyosóján. "Érdemes küzdeni. El lehet érni az igazságot a bíróságon is" - mondta az állam elleni bűncselekmény vádja alól felmentett vádlott. Ügyvédje, Szikinger István nem kívánta kommentálni a döntést, mint mondta: a Kúria ítélete önmagáért beszél.
Forrás: MTI | 2012. június 26. kedd 13:30 |
megjegyzés: Hihetetlen dolgok történnek a magyarországi bíróságok háza táján. Kásler Árpád már másodfokon nyeri a "devizahiteles perét", Léhmann ügyvéd petíciója már Brüsszelt "ostromolja", Budaházyt a "nácifasiszta uszítót" felmentik: "Érdemes küzdeni. El lehet érni az igazságot a bíróságon is" közli az ügyét figyelemmel kisérő hazafiakkal.
Az üzenet világos.
Most sokan megnyugodva ülnek vissza a tévé elé, vagy boldogan sétálnak üres kosárral egyet a közeli bevásárlóközpontban. Az ügyem jó kezekben van, nekem csak ki kell nyitnom a számat, és várnom kell a sültgalambra.
Mert könnyen feledjük 2006-ot, mikor futószalagon gyártotta ugyanez a bíróság az ítéleteket, semmibe véve a bizonyítékokat, nem tudta azonosítani a hazafelé tartó, békés tömegre lovasrohamot vezénylőt, a fegyverrel fejre lövőt. A magyart elítélő, a "másokat" nevetségesen enyhe ítélettel "sújtó" bíróságokat.
Csak nyugodtan bégessetek tovább báránykák, nincs mitől félni immár, majd a jó bíróság megsegít, bizony!
Bár van egy football nevű játék, ahol az időhúzásért büntető rúgást ítélnek az ottani bírók...
Mézes madzagok Beküldő: Taskeszi. Beküldés időpontja: 2012, június 26 - 20:10.
Mézes madzagok futószalagon való gyártása!
No ez szépen sikerült!